Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 595

2. A munkaterület rövid, jellemző leírása Az okleveles adószakértő jogosult adótanácsadó szervezetek irányítására, vezetésére, igazságügyi adószakértői te- 2001/110. szám vékenység végzésére, adóhatósági szervezetek magasabb vezetői tevékenységének végzésére. Az okleveles adószakértő alkalmas — a vállalkozások, más jogi személyek, egyéb szervezetek, magánszemélyek adóival, adójellegű kötelezettségeivel, költségvetési támogatásával kapcsolatos tanácsadásra, — nemzetközi adózással — ezen belül az Európai Unió adózásával — kapcsolatos tanácsadásra, nemzetközi adótervezésre. — a kötelezettségek, és jogok érvényesítésében való közreműködésre, az adóhatóság és a bíróság előtti képviseletre, — az adókötelezettséggel kapcsolatos valamennyi feladat önálló elvégzésére, illetve szakszerű tájékoztatásra, — egy vállalkozás költségvetési kapcsolatainak optimalizálására, adóterv készítésére — az adószakértői ellenőrzés megszervezésére, és szakszerű végzésére, — az adótanácsadó szervezetek munkájának irányítására, vezetésére, — szakértői, igazságügyi szakértői tevékenység végzésére.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes